Buat 1 alinea dalam bahasa Betawi dengan unsur deskriptif.

Facebook pêrtamè kali dikênalin kêpadè publik olèh Mark Zuckerberg sêbagè pêndiri barêng bêbêrapè rêkan, di antarènyè Dustin Moskovitz, Chris Hughes, amè Eduardo Saverin padè 4 Pèbruari 2004 bêrupè sêbuah situs dêngan namè awal TheFacebook. Dalêm pêrjalanan awal, Facebook tibang bisè diaksès têrbatês olèh anggota asramè dari mahèsiswè Harvard University, lalu padè 1 Marêt 2004 Facebook ngêlêgain jangkauan aksès dari Harvard kê Stanford, Columbia, amè Yale. Padè 1 Juni 2004, Mark barêng rêkan mindèhin kantor Facebook dari Harvard kê Palo Alto, California. Dalêm kurun waktu tigè bulan sêtêlèhnyè, Facebook (TheFacebook) ngêlakuin pêrobahan tampilan dêngan ngêluncurin Facebook Wall (Tèmbok Facebook) nyang bêpungsi pêranti naro pêsên kêpadè têmên-têmên mêrèka. Bêlon gênap sêtaun sêjak diluncurin pêrtamè kali, Facebook udèh ngêmilikin atu jutè pênggunè aktip padè 1 Dèsèmbêr 2004.